kardosdrur/scandi-wiki huggingface dataset:
Opphus Station

Opphus Station (Opphus stasjon) er en jernbanestation på Rørosbanen, der ligger ved byområdet Opphus i Stor-Elvdal kommune i Norge. Stationen består af to spor, en perron og en tidligere stationsbygning i træ. Stationen ligger lige ved Glomma, der er Norges længste elv.

Stationen åbnede som holdeplads 25. juni 1876, et halvt år efter at banen var blevet forlænget fra Rena til Koppang. Oprindeligt hed den Ophus, men den skiftede navn til Opphus i august 1946. Den blev opgraderet til station 1. marts 1897. Den blev gjort fjernstyret og ubemandet 27. august 1990. Betjeningen med persontog blev indstillet 16. juni 2002 men genoptaget 1. september 2003.

Stationsbygningen blev opført til åbningen i 1876 efter tegninger af Peter Andreas Blix.

Litteratur

Eksterne henvisninger 

Stationer på Rørosbanen
Etableret i 1876
Jernbanestationer i Hedmark
Evenstad Station

Evenstad Station (Evenstad stasjon) er en jernbanestation på Rørosbanen, der ligger ved byområdet Evenstad i Stor-Elvdal kommune i Norge. Stationen består af et spor og en perron med et læskur samt en lille parkeringsplads.

Stationen blev oprettet som holdeplads med ekspedition af passagerer og gods 15. januar 1934. Den blev nedgraderet til trinbræt 1. juni 1970.

Stationsbygningen var en flyttet og ombygget banevogterbolig. Den blev revet ned i 1979.

Litteratur

Eksterne henvisninger 

Stationer på Rørosbanen
Etableret i 1934
Jernbanestationer i Hedmark
Amina Ansjba

Amina Ansjba (  ; født 9. september 1999 i Moskva) er en russisk professionel tennisspiller. Hun spiller på ITF Women's Circuit hvor hun har vundet to titler i single, og fire i double.

Eksterne henvisninger 
 

Personer fra Moskva
Tennisspillere fra Rusland
Stai Station

Stai Station (Stai stasjon) er en jernbanestation på Rørosbanen, der ligger ved bygden Stai i Stor-Elvdal kommune i Norge. Stationen består at et spor, en perron, en stationsbygning med ventesal og et pakhus, der ligesom stationsbygningen er i gulmalet træ.

Stationen åbnede 14. december 1875, da banen blev forlænget fra Rena til Koppang. Den blev nedgraderet til trinbræt 1. november 1985. Betjeningen med persontog blev indstillet 16. juni 2002 men senere genoptaget.

Stationsbygningen blev opført i 1873 efter tegninger af arkitekten Georg Andreas Bull. Stationsbygningen, perronen, pakhuset, banevogterboligen og stationshaven blev fredet af Riksantikvaren i 2002. Begrundelsen var at der er tale om et arkitektonisk, bygningshistorisk og jernbanehistorisk værdifuldt anlæg fra åbningen af Rørosbanen.

Litteratur

Eksterne henvisninger 

 

Stationer på Rørosbanen
Etableret i 1875
Jernbanestationer i Hedmark
Bogdan Borusewicz

Bogdan Michał Borusewicz (født 11. januar 1949) er en polsk politiker fra Borgerplatformen. Han var marskal (formand) for senatet (i Polens parlament) fra 20. oktober til 11. november 2015. Under det kommunistiske regime var Borusewicz aktivist i den demokratiske opposition. Han var medlem af Sejmen i tre perioder og er den første, der har været senatets marskal to gange. I 2010 var han Polens fungerende præsident i et par timer.

Kommandører af Æreslegionen
Gribow

Gribow er en by og kommune i det nordøstlige Tyskland, beliggende i Amt Züssow i den nordlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Gribow er beliggende 22 kilometer sydvest for Wolgast og seks kilometer øst for Gützkow på et plateau mellem 22 og 26 meter over havet. Gennem kommunen løber floden Swinow, der kommer fra Karlsburg og munder ud i Peene syd for Gützkow.
 
I kommunen, som krydses af Bundesstraße B 111, finder man ud over Gribow, landsbyen Gloedenhof.
Gribow grænser mod nord til Groß Kiesow, til Züssow mod øst og til bykommunen Gützkow mod syd og vest.

Eksterne kilder og henvisninger 

 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Züssow
Byer i Kreis Vorpommern-Greifswald
CB Atlético Guardés

Clube Balonmano Atlético Guardés er en spansk kvindehåndboldklub i A Guarda i Spanien. Klubben spiller for tiden i División de Honor. Klubben blev grundlagt i 1967 og har hjemmebane i Pabellón Municipal de A Sangriña. Holdets træner er Jose Ignacio Prades Pons.

Truppen 2017/18 

Målvogtere
  Marisol Carratu
  Estela Carrera Fernandez 
  Raquel Lorenzo
Fløjspillere
LW
  Naiara Egozkue
  Jeniffer Gutiérrez Bermejo
RW
  Ana Isabel Cerqueira Rodrigues
  Rosario Victoria Urban Medel 

Stregspiller
  Africa Sempere Herrera
  Carla Gómez

Bagspillere
LB
  Ines Hernandez Ruz
  Marta Méndez
  Marta Pombal Martinez
CB
  Estela Doiro Rodriguez
  Anthia Espiñeira Sanchez
  Gabriela Romero Moraes
RB
  Rebeca Castell 
  Luciana Mendoza
  Alesia Kurchankova

Eksterne henvisninger 
 

Håndboldklubber fra Spanien
A Guarda
Etableret i 1967
BM Remudas

Balonmano Remudas er en spansk kvindehåndboldklub i Telde, Gran Canaria i Spanien. Klubben spiller for tiden i División de Honor. Klubben blev grundlagt i 1978 og har hjemmebane i Antonio Moreno Arena. Holdets træner er Antonio Moreno.

Truppen 2017/18 

Målvogtere
 Silvia Navarro
 Dara Hernández
 Andrea Armas
Fløjspillere
RW
  Melania Falcon

LW
  Tiddara Trojaola
  Arinegua Perez Risco
  Chaxiraxi Hernández
Stregspillere
  Haridian Rodriguez Hernandez 
  Yulisa Quevedo

Bagspillere
LB
  Lizandra Lusson
  Manuela Pizzo 
  Alba Jiménez
CB
  Slavica Schuster
  Maria Gonzalez Mendez
  Carmen Toscano 
RB
  Rafhaela Priolli
  Seynabou Mbengue Rodriguez

Eksterne henvisninger 

Håndboldklubber fra Spanien
1978
Etableret i 1978
Groß Kiesow

Groß Kiesow er en by og en kommune i Amt Züssow i den nordlige del af Landkreis Vorpommern-Greifswald i den tyske delstat Mecklenburg-Vorpommern.

Geografi 
Groß Kiesow ligger omkring 15 kilometer sydøst for Greifswald og ni kilometer nordvest fort Züssow. Den nordlige del af kommunen er dækket af skov, mens den sydlige del er et relativt fladt landbrugsområde. Det er et højdedrag skabt af istiden der ligger mellem 40 og 47 meter over havet, hvilket er væsentligt over højden i de omliggende kommuner. Der er hverken søer eller vandløb i kommunen, kun enkelte damme og moser, blandt andet i overgangen til skoven mod nord, og her er enkelte afvandingskanaler.

Inddeling 
I kommunen ligger ud over Groß Kiesow landsbyerne
 Dambeck
 Groß Kiesow-Meierei
 Kessin
 Klein Kiesow
 Krebsow
 Sanz (Hof I, III, IV, V, VI, VII, Försterei)
 Schlagtow
 Schlagtow-Meierei
 Strellin

Eksterne kilder og henvisninger 

 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Züssow
Regeringen Theresa May II

Regeringen Theresa May II blev dannet, da Regeringen Theresa May I trådte tilbage den 11. juni 2017.

Regeringens parlamentariske grundlag er det nordiske og unionist parti og det britiske konservative parti.

Regeringen blev dannet efter, at Regeringen Theresa May I mistede sit absolute flertal i Underhuset ved parlamentsvalget den 8. juni 2017.

Hovedopgaven for Regeringen Theresa May II bliver at gennemføre Brexit (Storbritanniens udtræden af EU).

Kabinetsministre 
Blandt ministrene er:
 Premierminister Theresa May
 Udenrigsminister: Boris Johnson
 Brexitminister: David Davis.
 Finansminister: Philip Hammond.
 Indenrigsminister: Amber Rudd.
 Minister for handel og international handel: Liam Fox.
 Miljø-, fødevare- og landdistrikts minister Michael Gove
 Undervisnings- og ligestillingsminister: Justine Greening.
 Udviklingsminister: Priti Patel (14. juli 2016 – 8. november 2017).
 Transportminister: Chris Grayling.
 Forsvarsminister: sir Michael Fallon (15. juli 2014 – 1. november 2017).
 Sundhedsminister Jeremy Hunt.

Ministre, der også møder i kabinettet 
 Regeringens politiske ordfører i Underhuset, formand for det kongelige råd: Andrea Leadsom.

Britiske regeringer
Etableret i 2017
Helge Lundgren

Helge Lundgren (1. september 1914 - 16. februar 2011) var en dansk civilingeniør, som fik afgørende betydning inden for både teoretisk og praktisk geoteknik og hydraulik, samt havne- og vandbygning, fx ved anlæggelsen af Hanstholm havn i 1960-erne. Han var i mange år tilknyttet Dansk Hydraulisk Institut, som han i sin tid var med til at grundlægge.

Karriere 
Helge Lundgren blev i 1937 civilingeniør fra Danmarks Tekniske Højskole (DTH) og blev samme år magister i matematik fra Københavns Universitet. Hans doktordisputats fra 1949 med titlen Cylindrical Shells blev meget brugt blandt bygningsingeniører, der beskæftiger sig med betonskaller. Efter et studieophold i USA blev Lundgren i 1950 udnævnt til professor ved afdelingen for havnebygning og fundering ved DTH, og samme år blev han, som det på den tid var sædvane, også direktør for Geoteknisk Institut. I de fem år han var direktør voksede Geoteknisk Institut fra nogle få ansatte til omkring 25, og Lundgren indførte gennem sine to sideløbende ansættelser moderne geotekniske principper og beregningsmetoder i Danmark, samt satte sit præg på andre bygningsvidenskabelige discipliner som bygningsstatik, fundering, havnebygning og hydrodynamik. I 1955 overtog Jørgen Brinch Hansen den geotekniske del af Lundgrens professorat samt direktørposten i Geoteknisk Institut, mens Lundgren fortsatte som professor i havnebygning frem til 1984.

Fastlæggelsen af designkriterierne for projekteringen af havnen i Hanstholm er et klassisk eksempel på Lundgrens rationelle, videnskabeligt baserede metoder inden for havne- og vandbygning. Også hans opstilling af en matematisk model til forudsigelse af strømme og vandspejl i Limfjorden i forbindelse med undersøgelserne for kystsikring og besejlingsforhold for Thyborøn kanal var banebrydende.

I 1964 var Lundgren sammen med Torben Sørensen med til at grundlægge Dansk hydraulisk Institut, hvortil han var knyttet helt frem mod årtusindskiftet. Lundgrens matematiske modeller for vandstrømme blev en central kompetence for DHI, som gennem årene har udført en lang række store undersøgelser både i Danmark og udlandet.

Lundgrens evne til at kombinere sin stærke teoretiske begavelse med den praktiske bygningsvidenskab afstedkom mange nærmest geniale ideer. Han var en enestående iværksætter, men også så tilpas rastløs af natur, at en del forskningsprojekter løb ud i sandet samtidig med, at forskningsresultaterne kun af og til blev publiceret, men dog var til stor inspiration for de der arbejdede sammen med ham.

Vigtige byggeprojekter 
 Hanstholm havn 1960-1967

Bibliografi 
 Helge Lundgren (1949): Cylindrical Shells: Application of the Theory of Elasticity and the Theory of Rupture to the Design of Cylindrical Roofs, Tanks, Tubes, Pipe Lines, and other thin-walled Cylindrical Structures. Doktordisputats (dr. techn.), 360 sider, Institute of Danish Civil Engineers
 H. Lundgren og J. Brinch Hansen (1958): Geoteknik. Teknisk Forlag, 287 sider

Eftermæle 
På havnen i Hanstholm er Professor Lundgrens Gade opkaldt efter ham.

Referencer 

Ingeniører fra Danmark
Professorer fra Danmarks Tekniske Universitet
Geoteknik
Kangtega

Kangtega, Kantega eller Snow Saddle er et bjerg i Khumbu-regionen af Himalaya i Nepal. Toppen ligger på 6 782 meter over havet og indgår i den del af Himalaya som kaldes Mahalangur Himal.

Beskrivelse 
Kangtega rejser sig i en sadelformet bjergside, som har givet bjerget det engelske kaldenavn “Snow Saddle”. Sadlen spænder fra Khumbu til Hinkudalen og har Thamserku som nabo i nord.

Kangtega ligger i Solukhumbu-distriktet. De nærmeste bjerge er Thamserku, Kyashar, Malangphutang, Kusum Kanguru, Ama Dablam, og Peak 41, med stigende afstande.

Via en bjergryg står Kangtega i forbindelse med Kyashar.

Bjerget er afvandingsområde til Ganges og dermed til Den Bengalske Bugt.

Bestigningshistorie 
En ekspedition ledet af den newzealandske bjergbestiger Edmund Hillary var først til toppen af Kantega i juni 1963. Bestigningen gik via Hinkuglacieren på østsiden af bjerget. Toppen blev nået den 5. juni af de amerikanske klatrere David Dornan og Tom Frost og newzealænderne Michael Gill og Jim Wilson.

Ekspeditionen var en fortsættelse af den sponsorerede serie af bestigninger, der blev indledt i 1960 af Sir Edmund Hillary, med ekspeditionsomkostninger dækket af World Book Encyclopedia of Chicago

I oktober 1986 blev den nordøstlige passage, Northeast Buttress, besteget af Jay Smith, Mark Hesse, Craig Reason og Paul 'Wally' Teare.

Bjergbestiger Valeri Babanov har gjort en livlig redegørelse for hans forsøg på at bestige Kangtega fra den nordlige og nordvestlige side.

Den bedste tid til at klatre i området er i maj og oktober, mens marts-april og september og november også er mulige, men i meget køligere og snerigere forhold.

Konspirationsteorier 
Inden for konspirationsteorien har Kangtega en givet plads. Ufologer hævder at have fundet en indgang til en underjordisk UFO-base som ligger ved Kangtegas top. Et stort område ved Kangtega kan ikke ses på Google Earth (2016), noget som konspirationsteoretikere tager som tegn på, at myndighederne ikke vil vise, hvad som findes der. Flere fantasifulde teorier er i gang. Basen skulle ligge ved koordinaterne 27°47’43,40″N 86°49’6,40″E.

Billedegalleri

Referencer

Noter 

Nepals geografi
Bjerge i Nepal
Bjerge i Himalaya
Steffen Lüders

Steffen Pierini Lüders (født 21. marts 1963) er en dansk erhvervsmand og elite-triatlet. I 2016 tiltrådte han som Head of Communication and Stakeholder Relations i Novo Nordisk Fonden og datterselskabet Novo Holdings A/S.

Han besidder en række bestyrelsesposter og har bl.a. været med til at udvikles CBS Executive Bestyrelsesuddannelsen.

Lüders er desuden triatlet på eliteniveau og har tidligere været en del af det danske landshold , ligesom han i 2015 blev dobbelt verdensmester ved ITU World Championship i Chicago i sin aldersklasse.

Baggrund og karriere 

Steffen Lüders blev født 21. marts 1963 i Frederikshavn.

Han har læst biologi ved Københavns Universitet fra 1985-89, men færdiggjorde ikke studierne.

Efter to år som marketingdirektør hos Instituttet for Fremtidsforskning indledte Lüders sin næsten 25 år lange karriere i kommunikationsvirksomheden Mannov i 1993. To år senere var han medejer og administrerende direktør i en alder af 31 år.

Bestyrelsesarbejde 

Lüders har bl.a. påtaget sig tillidserhverv, som medlem af bestyrelsen for Dansk Erhverv og formand for udvalg i brancheforeningen, ligesom han har været formand for PR-netværket GCI Europa og for PR bureauer i GCI-kæden i Danmark, Sverige, Norge, England, Frankrig og Sydafrika. For netværket udviklede han et globalt akademi for krise- og issue-management. Herudover er han en del af CBS Executive Bestyrelsesuddannelsen.

Aktive bestyrelsesposter:

 Det International Handelskammer - International Chamber of Commerce Denmark (ICC) - (2009-nu) 
 Olsens Mindefond – (2012 – nu)
 Vilhelm & Charlotte Holstebroes Legat (Formand for bestyrelsen) – (1998 – nu)
 Mannov Group (Forman for bestyrelsen) – (1995-nu)
 Finn Nørgaard Foreningen (næstformand i bestyrelsen) – (2015 – nu)
 Foreningen til udvikling af bestyrelsesarbejde i Danmark (næstformand i bestyrelsen) – (2013 - nu)

Triatlon 

Lüders har været på landsholdet i flere år og vandt bl.a. Hungary International Ironman i 1990. I de senere år har han vundet mesterskaber, bl.a. som Europamester i henholdsvis langdistance og sprint, ligesom han blev verdensmester i 2015 ved ITU World Championship Chicago i både sprint distance og OL distance for sin aldersgruppe.

Privatliv 

Privat har Lüders 3 børn og er gift med jurist Elisabeth Pierini Lüders.

Kilder 

Erhvervsfolk fra Danmark
Sportsfolk fra Danmark
Wokshop

Wokshop (Wok Shop ApS) er en dansk restaurantkæde og cateringvirksomhed. Kæden har januar 2023 11 restauranter i Danmark, de fleste i hovedstadsområdet. Hovedkvarteret er restauranten Wokshop Indre By i Ny Adelgade nummer 6. Kenneth Heske er direktør for virksomheden og eneste reelle ejer gennem holdingselskabet Wok Shop Holding Aps.

Den første restaurant åbnede i Ny Adelgade, mens anden restaurant åbnede på Østerbro i 2009 ved Melchiors Plads. Tredje filial åbnede den 27. december 2010 på Gammel Kongevej på hjørnet til Bülowsvej.
Restauranten på Melchiors Plads 3 måtte dog lukke i foråret 2013 efter en længerevarende strid med den lokale ejerforening om udsugning.

Kæden har specialiseret sig i det thailandske køkken og maden beskrives som
"frisklavet, aromatisk og spicy".
Da Adam Price anmeldte restauranten i 2006 var han specielt positiv over for retten phat thai.

Henvisninger 

Restaurantkæder i Danmark
Pave Urban 4.

Pave Urban 4. (født omkring 1195 i Troyes, Frankrig, død 2. oktober 1264 i Perugia, Italien) var romerskkatolsk pave fra den 29. august 1261 og siden den 4. september dette år indviet i dette embede. Han blev valgt til pave, skønt han ikke var kardinal; kun få paver efter ham er udpeget uden i forvejen at være kardinal.

Urbans verdslige navn var Jacques Pantaléon.

Biografi 
Jacques Pantaléon var søn af en skomager og læste teologi og retsvidenskab i Paris. Sin kirkelige uddannelse fik han hos biskoppen af Laon hvor han blev kannik og i 1220 opnåede doktor-titlen. Han blev stiftsprovst i Laon i 1238 og i 1241 i Liège, hvor han senere blev fyrstbiskop. I 1247 blev han af pave Innocens 4. udsendt til Tyskland. Fra 1253 til 1255 var han biskop af Verdun. I 1255 blev han udnævnt patriak af Jerusalem af pave Alexander 4..

Konklaven efter hans forgængers død varede tre måneder, og i denne periode blev det latinske kejserrige opløst. Efter sit valg søgte Urban 4. uden held at genskabe dette rige.

Som pave udvidede han antallet af kardinaler i kardinalskollegiet med 14 fra de tidligere 8, deriblandt mange franske og slægtninge af andre kardinaler og fra hans egen familie. Den øgede franske indflydelse i kardinalkollegiet påvirkede kirkepolitikken i lang tid.

Han genoprettede Kirkestatens finanser og udskiftede de pavelige bankierer med en bank i Siena.

Politisk forsøgte han med hjælp af welferne at svække indflydelsen af Hohenstaufen-familien og ghibellinerne, også i Sicilien, hvor han tilkaldte Karl af Anjou til hjælp i denne strid mod Manfred af Sicilien og saracenerne.

I 1262 lod han oprette St. Urbanuskirken i byen Troyes, på det sted hvor hans fars skomagerværksted lå, og hvor han selv blev født.

Den 11. august 1264 indførte han festen Corpus christi (Sakramentsfesten) sammen med den papelige bulle Transiturus. Denne fest lærte han at kende, mens han boede og virkede i Liège.

Hans motto ifølge Malakias-forudsigelsen var Jerusalem campaniæ.

Paver i middelalderen
Paver fra Frankrig
Svend Danelund

Svend Christian Bejlegaard Danelund (født 24. august 1916 i Skagen, død 22. maj 2001 sammesteds) var en dansk maler, grafiker og billedhugger.

Svend Danelund tog oprindeligt uddannelse på Teknisk Skole i Skagen - men var autodidakt som kunstner. Hans tidligste billeder var mørke motiverne af interiører eller maskindele. Senere har hans inspirationskilde blandt andet været det nedlagte Skagen Gasværk. Han er mest kendt som maler, men har bl.a. også udført busten af Degn Brøndum i haven foran Brøndums Hotel samt skulpturen Hvile placeret på Hans Baghsvej ud for det gamle Skagen Sygehus.

Han modtog vedvarende i sit liv anerkendelse for sin kunstneriske produktion, og han er en af de nyere kunstnere, der har sat sit præg på Skagen i kontrast til 1800-tallets malere og digtere.

Hæder 
 1961-62, Thorvaldsen-Eckersberg Fondet
 1978-90, Statens Kunstfond
 1986, Nordisk Kulturpris
 1989-90, Brøndum-legatet

Eksterne henvisninger 

 http://www.skagensavis.dk/2016/02/12/svend-danelund-skulpturen-hvile.html

Malere fra Danmark
Skagen
Danskere i 1900-tallet
Videnskabsetisk komité

National Videnskabsetisk Komité er en uafhængig myndighed under Sundheds- og Ældreministeriet. 
I henhold til Lov om et videnskabsetisk komitésystem og behandling af sundhedsvidenskabelige forskningsprojekter skal alle sundhedsvidenskabelige forskningsprojekter godkendes af en videnskabsetisk komité, før forsøget går i gang.

Den forsøgsansvarlige skal anmelde forskningsprojektet til den regionale komité for det område, hvor den forsøgsansvarlige arbejder.

Referencer 

Forskningsorganisationer
Sundheds- og Ældreministeriet
GABA-receptor

En GABA-receptor er en type receptor der aktiveres af neurotransmitteren gamma-aminosmørsyre (GABA), som er den mest udbredte inhibitoriske transmitter i centralnervesystemet.

Der findes to klasser af GABA-receptorer: De ionotrope GABAA-receptorer og de metabotrope GABAB-receptorer.

Proteiner
Centralnervesystemets anatomi
En matros, som tager afsked med sin pige

En matros, der tager afsked med sin pige er et genremaleri fra juni 1840 af C.W. Eckersberg. Det har tidligere tilhørt grosserer Bernhard Hirschsprung (bror til Heinrich Hirschsprung), men er i dag en del af samlingen på Ribe Kunstmuseum. Værket havde i 2015-16 en central placering i udstillingen Eckersberg - En smuk løgn på SMK i København, hvor det blev brugt som hovedmotiv både på udstillingsplakat og tilhørende katalog.

Billedet forestiller to personer, der skilles et sted i København. Personen til højre, en matros, har placeret hånden i retning mod parrets sammensmeltede skygge mod den bagvedliggende mur, hvilket ofte tolkes som pegende frem imod en fælles fremtid for de to.

I Eckersbergs dagbog fra 1840 skriver han den 16. juni: "Anlagt et lidet Maleri", og senere igen - ni dage senere - "Arbeidet paa og blevet færdig med et lidet Maleri forestillende en Matros som tager Afsked med sin Pige".

Den Kongelige Kobberstiksamling ejer et forstudie til værket i ca. kvart størrelse. Dette er udført på papir med blyant, pen, gråt blæk, pensel og gråbrun lavering i flere toner. Studiet blev erhvervet i 1998 på Kunsthallens Auktioner som en gave fra Kulturværdiudvalget, og var opført i auktionskataloget med titlen Et møde ved parkens mur. Dagslys

Referencer

Malerier fra 1840
Malerier af C.W. Eckersberg
Malerier fra Ribe Kunstmuseum
Koppang Station

Koppang Station (Koppang stasjon) er en jernbanestation på Rørosbanen, der ligger ved byområdet Koppang i Stor-Elvdal kommune i Norge. Stationen består af nogle få spor, to perroner, stationsbygning med ventesal og et pakhus, der ligesom stationsbygningen er i rødmalet træ. Desuden er der busstop, tømmerterminal og en tidligere stationsbygning i gulmalet træ.

Historie og bygninger 
Stationen åbnede 14. december 1875, da banen blev forlænget dertil fra Rena. Den fungerede som endestation, indtil den sidste del af Rørosbanen mellem Koppang og Røros blev taget i brug 17. oktober 1877. Stationen blev fjernstyret 26. november 1991 og gjort ubemandet 19. marts 2002.

Den første stationsbygning blev opført til åbningen i 1875 efter tegninger af arkitekten Georg Andreas Bull. Det er den sidste tilbageværende af hans "Stor National". Bygningen blev afløst af en ny stationsbygning ved siden af, der blev tegnet af Arvid Sundby og Ina Backe og opført i 1959.

Fra 1877, hvor Rørosbanen stod færdig i sin fulde længde, og indtil 1885 måtte togpassagerer mellem Østlandet og det nordenfjeldske overnatte i Koppang. Det førte til stor aktivitet på stationen og gjorde, at området omkring det voksede. Lokomotiverne måtte i remise, og passagererne måtte indlogeres på hoteller, der blev opført i gangafstand fra stationen. Det mest betydningsfulde af disse var Hansens hotell, der blev revet ned så sent som i 2001.

I dag består stationsområdet i Koppang udover de nutidige faciliteter af den gamle stationsbygning, et tilbageværende hotel og den victorianske jernbanepark samt en tjenestebolig med udhus tegnet af arkitekten Peter Andreas Blix. Tilsammen udgør de et historisk jernbanemiljø fra Rørosbanens begyndelse, hvor rejsen mellem Oslo og Trondheim tog flere dage og omfattede en overfart med DS Skibladner på Mjøsa, bespisning og overnatninger.

Stationsområdet blev genåbnet i en ny udformning 30. september 2010 med forlængelse af perron på 100 meter, ny parkeringsplads og busopstillingspladser samt overhaling af jernbaneparken og de grønne områder. Parken er for øvrigt en af Norges ældste offentlige parker og var oprindeligt udformet i victoriansk havestil, også kaldet gartnerstil. Hele renoveringen kostede lige under seks mio. NOK.

Litteratur

Eksterne henvisninger

Noter 

Stationer på Rørosbanen
Etableret i 1875
Jernbanestationer i Hedmark